Tuys

Tuys ass eng lëtzebuergesch Band vun Diddeleng, déi 2007 gegrënnt gouf. Eegenen Aussoen no ass hire Stil Popmusek, déi mat Elementer aus verschiddenen anere Genre kombinéiert gëtt.

Bandgeschicht
Tuys gouf 2007 vum Tun Biever (gebuer 1997), Sam Tritz (gebuer 1996) a Kay Gianni (gebuer 1996) zu Diddeleng gegrënnt. Am Summer 2011 ass de Bassist Laurent Thiry (gebuer 1996) derbäikomm. Ufanks huet d'Grupp Texter op Däitsch a Lëtzebuergesch geschriwwen a gesongen,Foto vun engem Artikel am Luxemburger Wort, 2011 (gekuckt de 27. Dezember 2012) haut maache si dat awer nëmmen nach op Englesch.

2010,Participatioun um Screaming Fields 2010 op rockhal.lu (gekuckt de 27. Dezember 2012) 2011Participatioun um Screaming Fields 2010 op rockhal.lu (gekuckt de 27. Dezember 2012) an 2012 huet Tuys fir de Lycée Nic-Biever um Screaming Fields Festival an der Rockhal gespillt, wou si de Präis "Coup de Coeur du Centre de Resources" gewonnen hunn.Participatioun um Screaming Fields 2010 op fuze.lu (gekuckt de 27. Dezember 2012) Si sinn ënner anerem och um Food For Your Senses, bei On Stéitsch an op der Fête de la Musique zu Diddeleng opgetrueden.Participatioun bei On Stéitsch 2012 op onsteitsch.lu (gekuckt de 27. Dezember 2012) Donieft hu si 2010 bei der Sendung Wanns de eppes kanns! matgemaach.

Hir éischt Single "People" ass am September 2012 verëffentlecht ginn. Si gouf am Holtz-Studio zu Tënten opgeholl. D'Lidd huet et bis op d'Plaz Nummer 23 an de lëtzebuergeschen iTunes Charts an d'Plaz 4 am Eldoradio Chartbreaker gepackt."People" am Klassement vun Eldoradio (#4) (gekuckt de 27. Dezember 2012)"People" am Klassement vun de lëtzebuergeschen iTunes Charts (#23) (gekuckt de 27. Dezember 2012) Tuys hunn hir Single och live am Ben's Club presentéiert.

Am November 2012 huet Tuys de Péitenger Concours Rock the South gewonnen.Foto vun engem Artikel iwwer Rock the South am Luxemburger Wort (gekuckt de 27. Dezember 2012)

De Release vun hirer éischter EP war den 8. Mäerz 2013 an der Rockhal.

Am Juni 2013 gouf bekannt, datt de Laurent Thiry aus der Band austriede géif. De Yann Gengler (gebuer 1996), ënner anerem och Gittarist a Sänger vun de Bands Only 2 Sticks an Hard To Explain, spillt zënterhier d'Bassgittar fir Tuys.

 Literatur 
 Steve Kugener: Freude am Spielen an der Revue Nr. 36 vum 7. September 2016, S. 44-47

Discographie
Albumen
 2018: Swimming Youth

EPen
 2013: People
 2015: Carousel
 2020: A Curtain Call for Dreamers

Singelen
 2012: People
 2014: Wayout
 2015: Dance
 2016: Capture
 2016: Maybe
 2017: Belong
 2017: Talk
 2020: Papaya
 2020: More Than an Account
 2020: Ketchup on My Own Knees (Hungry for More)
 2020: Jungle
 2020: Saturday Night
 2021: Muddy Beach

 Um Spaweck 
 Websäit vun Tuys
 Offiziell Presenz op ReverbNation, Facebook, YouTube, Tumblr, Twitter, SoundCloud
 Diskografie op Rate Your Music

Kategorie:Lëtzebuergesch Rockgruppen
Kategorie:Lëtzebuergesch Popgruppen